«Մխիթար Սեբաստացի» կրթահամալիր
2016թ.

Մայրենի լեզու, 4-րդ դասարան

Տարբերակ 5

***Մաս առաջին***

***Կարդա՛ տեքստը և կատարի՛ ր առաջադրանքներն ըստ տեքստի:***

Կային- չկային չորս եղբայրներ: Նրանցից երեքը շատ ցածրահասակ էին, բայց չափազանց խորամանկ, իսկ չորրորդը հսկա էր՝ աննկարագրելի ուժով, սակայն միամիտ:

Նրա ուժն իր ձեռքերի և բազուկների մեջ էր, իսկ խելքը՝ մազերի: Խորամանկ եղբայրները նրա մազերը կարճ էին կտրում, որպեսզի խելք չմնար, և ստիպեին աշխատել չորսի փոխարեն: Իսկ իրենք կանգնում-նայում էին, թե ինչպես է նա աշխատում, և միայն իրենց գրպաններն էին լցնում:

Խեղ- հսկան ստիպված էր անել բոլոր գործերը՝ վարել հողը, փայտ կոտրել, ջաղացի անիվը պտտել և եզի փոխարեն քաշել սայլը: Իսկ նրա խորամանկ եղբայրները, սայլի մեջ նստած, ճիպոտով ուղղություն էին տալիս նրան և ասել.

* Կարճ մազեր քեզ շատ են սազում:
* Իսկական գեղեցկությունը խոպոպները չեն:
* Նայե՛ք, կարծում եմ, այս մազափունջը երկար է. պետք է այս երեկո այն կարճացնենք:

Եվ, միայն հրմշտելով, ծաղրում էին: Շուկայում նրանք հավաքում էին ողջ եկամուտը և գնում պանդոկ՝ զվարճանալու, իսկ խեղճ հսկային թողնում էին՝ սայլը հսկելու:

Նրան լավ էին կերակրում, որպեսզի կարողանար աշխատել, խմելու բան էլ էր ստանում, երբ ծարավ էր լինում, սակայն տալիս էին միայն մի տեսակի գինի, այն, որ ցայտում էր շատրվանից:

Բայց ահա մի օր հսկան հիվանդանալ: Եղբայրները, վախեցած, որ հսկան կմեռնի և իրենց փոխարեն էլ չի աշխատի, բերեցին երկրի բոլոր լավագույն բժիշկներին, տվեցին նրան ամենաթանկ դեղերը, իսկ ուտելիքն էլ մատուցում էին անկողնում:

Եղբայրներից մեկը բար-ն էր ուղղում, մյուսը՝ վերմակը, և ասում էին.

* Տեսնո՞ւմ ես՝ քեզ ինչքան շատ ենք սիրում: Չմեռնես: Մեզ հետ այդքան դաժան չվարվես:

Նրանք այնքան էին անհանգստացած հսկայի հիվանդությամբ, որ մոռացան նրա մազերի մասին: Հսկայի մազերը աճեցին, երկարել այնքան, որքան երբևէ չէին եղել: Եվ մազերի հետ վերադարձավ նրա խելքը: Նա սկսեց խորհել, հետևել իր եղբայրներին և մեկ, երկու՝ սկսել ամեն ինչ հասկանալ: Վեր-ապես նա գիտակցեց, թե որքան նենգ էին իր եղբայրներ: Սակայն ոչ ոքի ոչինչ չասաց և սպասեց, որ իր ուժերը վերականգնվեն: Եվ մի առավոտ, երբ եղբայրները դեռ քնած էին, նա վեր կացավ, կապեց նրանց և դրեց սայլի վրա:

* Ո՞ւր ես մեզ տանում, սիրելի՛ եղ-այր: Ո՞ւր ես տանում քեզ սիրող եղբայրներին:
* Հիմա կտեսնեք:

Նա տարավ նրանց կայարան, այդպես կապած գնացք նստեցրեց և հրաժեշտ տվեց:

* Հեռացե՛ք և այլևս չվերադառնաք այս կողմերը: Դուք ինձ շատ եք շահագործել:

Գնացքը սուլել, անիվները շարժվեցին, բայց երեք խորամանկ եղբայրները անշարժ մնացին իրենց տեղերում: Ոչ ոք նրանց այլևս չտեսավ:

1. Դո՛ւրս գրիր երեք եղբայրներին նկարագրող հատվածը:

2. Գունավորի՛ր ճիշտ շարունակությունը:

2.1 Եղբայրները կտրում էին իրենց եղբոր մազերը,…

ա) որովհետև կարճ մազերը սազում էին նրան,
բ) որպեսզի խելք չմնար,
գ) որովհետև խոպոպները գեղեցիկ չէին,
դ) որ բոլորից տարբերվեր:

2.2. Եղբայրները լավ էին կերակրում իրենց հսկա եղբորը, որովհետև…

ա) շատ էին սիրում նրան և խղճում էին,
բ) հոգատար և նվիրված եղբայրներ էին,
գ) վախենում էին, որ կմեռնի և չի աշխատի,
դ) վախենում էին կորցնել իրենց հարազատին:

3. Դո՛ւրս գրիր այն հատվածը, որտեղ պատմվում է, հսկայի կատարած աշխատանքի մասին:

4. Գունավորի՛ր ճիշտ շարունակությունը.

4.1.Հսկան գիտակցեց, որ իր եղբայրները նենգ են….:

 ա) երբ մազերի հետ վերադարձավ խելքը,
 բ) երբ եղբայրները բժիշկ կանչեցին,
 գ) երբ կտրում էին նրա խոպոպները,
 դ) երբ եղբայրներին գնացք նստեցրեց:

4.2.Ինչպե՞ս Հսկան սկսեց նորից մտածել.

ա) կերավ միրգը և կարողացավ նորից մտածել,
բ) մազերը աճեցին, և վերադարձավ նրա խելքը,
գ) ինչ-որ բան ընկավ գլխին, մտածելու կարողությունը ետ եկավ,
դ) ժամանակի ընթացում սկսեց նորից մտածել։

5. Ի՞նչ արեց հսկան, երբ գիտակցեց, որ եղբայրները նենգ են.

ա) թողեց եղբայրներին, հեռացավ,
բ) եղբայրներին կապեց և գնացք նստեցրեց,
գ) նեղացավ և առանձնացավ,
դ) եղբայրներին ներեց և հաշտվեց նրանց հետ:

6. Տեքստի՝ դեղինով նշված չորս բառերն ուղիղ ձևով են դրված: Ձևափոխի՛ր դրանք այնպես, որ նախադասություն ստացվի:

 7. Տեքստից դո՛ւրս գրիր մեկ պատմողական նախադասություն:

***Երկրորդ մաս***

8. Տեքստի բառերից չորսում բաց թողած տառի փոխարեն կանաչ ներկած գծիկ է դրված: Լրացրո՛ւ բաց թողած տառերը և գունավորի՛ր:

9. Տրված նախադասության ենթական գունավորի՛ր:

Խորամանկ եղբայրները նրա մազերը կարճ էին կտրում:

10. Կետադրական նշանը դի՛ր.

Հսկան նստեց գնացք որ հեռանա:

11*. Գլուխ պահել* դարձվածքին իմաստով մոտ բառը գունավորի՛ր.

ա) թաքնվել,
բ) ծուլանալ,
գ) ամաչել,
դ) վախենալ:

12. Գունավորի՛ր վերջածանցավոր բառը.

ա) կարճ,
բ) մրգեղեն,
գ) արագավազ,
դ) անտուն:

13. Գունավորի՛ր ածականը.

Փոքրիկ աղջկան շահագործում էին եղբայրները:

14. Տրված բառերը ձևափոխի՛ր ու դի՛ր ճիշտ տեղերում (աղջիկ, ամրոց):

Հսկան շատ էր սիրում … և նրա հետ երջանիկ ապրեց իր ......: